Պոռնոգրաֆիա

Պոռնոգրաֆիա, պոռնկագրություն (πόρνη (վաճառում եմ) >  - մարմնավաճառ և γράφω - գրում եմ, նկարում եմ, նկարագրում եմ; խոսակցական՝ պոռնո), սեռական օրգանների և սեռական գործողության անմիջապես բնանկարագրական պատկերում կամ դրանց բանավոր նկարագրում, որի նպատակն է սեռական ցանկության առաջացումը։ Պատմության ընթացքում պոռնոգրաֆիան արգելման է ենթարկվելպետական և կրոնական իշխանությունների կողմից, այժմ նույնպես աշխարհի բազմաթիվ երկրներում արգելված է։

Հիվանդագին կախում, որի ընթացքում սեռական հակումը ուղղված է հիմնականում պոռնոգրաֆիկ նյութերին, իսկ սեռական գրգռման և սեռական հաճույքի հասնելը կատարվում է պոռնոգրաֆիկ նյութերի օգտագործմամբ դա կոչվում է պոռնոգրաֆամանիա կամ պոռնոգրաֆամոլություն։

 Եզրը 
Եզրը ծագումով պարտական է 18-րդ դարի ֆրանսիացի Ռետիֆ դե լա Բրետոնի «Պոռնոգրաֆը կամ Օրինավոր մարդու մտորումները պոռնկության իրական անբարոյականության մասին»
Տվյալ գրքում դիտարկվում են մարդու կենսագործունեության այն ոլորտները, որոնք հասարակությունում ավանդաբար անպարկեշտ էին համարվում, ինչի արդյունքում գրքի անունը վերածվել է սեռականության հետ կապված անպարկեշտության հասարակ անվան։

 Պատմություն 
Գրաֆիկական պատկերումը սեռական ակտի և սեռական օրգանների, եկել է դեռ հնուց։ այդպիսի նկարներ դեռ եղել են հին հունական սափորների, հին հռոմեական ֆրեսկոների, պերուական կերամիկայի վրա, բայց այն ժամանակ դրանց չէին անվանում պոռնոգրաֆիա։

Սկսած Վերածննդի դարաշրջանից մինչ 18-րդ դար ստացել են տարածում պոռնոգրաֆիկ փորագրությունը։

Ֆոտոնկարի ստեղծումից 19-րդ դարում և կինեմատոգրաֆիայի 20-րդ դարում պոռնոգրաֆիան ստացավ նոր շունչ։

 Հայաստանի օրենքի անդրադարձը պոռնոգրաֆիային 
Հայաստանի քրեական օրենսգրքի 263-րդ հոդվածի հիման վրա, պոռնկագրական նյութեր և առարկաներ պատրաստելը և տարածելը հանդիսանում է հանցագործություն։

Պոռնկագրական նյութեր կամ առարկաներ, այդ թվում՝ տպագիր հրատարակություններ, կինոյի և տեսաֆիլմերի նյութեր, պատկերներ կամ պոռնկագրական բնույթի այլ առարկաներ տարածելը, գովազդելը, իրացնելը, ինչպես նաև այդ նպատակով պատրաստելը պատժվում են տուգանքով՝ նվազագույն աշխատավարձի երկուհարյուրապատիկից չորսհարյուրապատիկի չափով, կամ կալանքով՝ առավելագույնը երկու ամիս ժամկետով, կամ ազատազրկմամբ՝ առավելագույնը երկու տարի ժամկետով։

Համակարգչային համակարգի միջոցով մանկական պոռնոգրաֆիայի ներկայացնելը կամ համակարգչային համակարգում կամ համակարգչային տվյալների պահպանման համակարգում մանկական պոռնոգրաֆիայի պահպանելը՝ պատժվում են տուգանքով՝ նվազագույն աշխատավարձի չորսհարյուրապատիկից ութհարյուրապատիկի չափով, կամ կալանքով՝ առավելագույնը երեք ամիս ժամկետով, կամ ազատազրկմամբ՝ առավելագույնը երեք տարի ժամկետով։

Նույն արարքը, որը կատարվել է կազմակերպված խմբի կողմից՝ պատժվում է ազատազրկմամբ՝ երկուսից չորս տարի ժամկետովՀՀ քրեական օրենսգիրք, Պոռնկագրական նյութեր կամ առարկաներ ապօրինի տարածելը, հոդված 263։

Պարտադրաբար որևէ մեկին պոռնոգրաֆիայի ցուցադրումը կարող է սեռական հետապնդում համարվել

 Տես նաև 
 Պոռնոգրաֆիկ դերասան
 Էրոտիկա
 YouPorn
 Pornhub

 Ծանոթագրություններ